**Πράγα** 5 ημέρες |Αναλυτικό Πρόγραμμα

**1η ΗΜΕΡΑ: ΑΘΗΝΑ - ΠΡΑΓΑ**

Συγκέντρωση στο αεροδρόμιο και πτήση για την πρωτεύουσα της Τσεχίας την Πράγα. Άφιξη στην ‘‘χρυσή πόλη’’, συνάντηση με τον τοπικό μας ξεναγό και επιβίβαση στο λεωφορείο. Άφιξη και τακτοποίηση στο ξενοδοχείο μας.

**2η ΗΜΕΡΑ: ΞΕΝΑΓΗΣΗ ΠΑΛΙΑΣ ΠΟΛΗΣ**

Μετά το πρόγευμα στο ξενοδοχείο μας θα ξεκινήσουμε την ξενάγηση μας στην Παλιά Πόλη της Πράγας. Αρχικά θα επισκεφτούμε το ΄΄Μικρό Μέρος’’ (Μάλα Στράνα), μία από τις παλαιότερες ιστορικές συνοικίες στην Πράγα. Στη συνέχεια θα περπατήσουμε από την γραφική Γοτθική γέφυρα του Καρόλου και τα μεσαιωνικά δρομάκια της ‘’Βασιλικής οδού’’ ως την πλατεία της παλιάς πόλης με το Δημαρχείο και το φημισμένο αστρονομικό ρολόι και την παρέα των Αποστόλων. Στο τέλος θα καταλήξουμε στην πλατεία του ιστορικού κέντρου της Πράγας. Για το βράδυ σας προτείνουμε να επισκεφτείτε τις Τσέχικες μπυραρίες με τοπικές σπεσιαλιτέ και μπύρα παραγωγής τους ή τα φημισμένα τζαζ μπαρ της πόλης.

**3η ΗΜΕΡΑ: ΠΡΑΓΑ - ΞΕΝΑΓΗΣΗ ΚΑΣΤΡΟΥΠΟΛΗΣ**

Πρωινό στο ξενοδοχείο και η ξενάγησή μας στη μαγευτική Καστρούπολη ξεκινάει με το μοναστήρι του Στράχοβ και το Λορέττο, δύο από τα σημαντικότερα μνημεία της Πράγας, στη συνέχεια κατευθυνόμαστε προς το Κάστρο της Πράγας, όπου καταλήγουμε στον επιβλητικό καθεδρικό ναό του Αγίου Βίτου με το παρεκκλήσι του Αγίου Βάτσλαβ, προστάτη της χώρας, την εκκλησία του Αγίου Γεωργίου, τα παλάτια που διέμεναν οι Δούκες και οι Βασιλιάδες της Βοημίας, και το «Χρυσό σοκάκι» που τον 16ο και 17ο αιώνα αποτελούσε έδρα των αλχημιστών. Το δρομάκι αποτελείται από μικρά πολύχρωμα σπιτάκια, τα περισσότερα από τα οποία είναι τώρα καταστήματα με σουβενίρ και υπάρχει ένα μουσείο μεσαιωνικού οπλοστασίου μέσα στην πρώην οχύρωση του 14ου αιώνα. Ο αριθμός 22 ανήκε στην αδελφή του συγγραφέα Φρανς Κάφκα, ο οποίος χρησιμοποίησε αυτό το σπίτι για να γράψει τα κείμενά του για περίπου δύο χρόνια. Στη συνέχεια θα κατέβουμε στο «Μικρό μέρος» (Μάλα Στράνα) μία από τις παλαιότερες ιστορικές συνοικίες στην Πράγα και θα περπατήσουμε στην γραφική γοτθική γέφυρα του Καρόλου, σημείο κατατεθέν της πόλης. Μετά το τέλος της ξενάγησης θα έχουμε ελεύθερο χρόνο. Για το βράδυ σας προτείνουμε να παρακολουθήσετε μια παράσταση «Μαύρου Θεάτρου», όπερα κ.α., άλλωστε βρίσκεστε στην πόλη όπου γεννήθηκε η ιδέα του Μαύρου Θεάτρου!

**4η ΗΜΕΡΑ: ΠΡΑΓΑ - (ΤΣΕΣΚΥ ΚΡΟΥΜΛΟΒ & ΔΡΕΣΔΗ ΠΡΟΑΙΡΕΤΙΚΗ ΕΚΔΡΟΜΗ – 60€ κατ’ άτομο)**

Πρωινό στη συνέχεια προαιρετικά θα αναχωρήσουμε για την δεύτερη πιο όμορφη πόλη μετά την Πράγα, το Τσέσκυ Κρούμλοβ, αποκαλούμενο και «το διαμάντι της Βοημίας». Χείμαρροι του ποταμού Mολδάβα τρέχουν σε πολλά σημεία αυτής της μεσαιωνικής πόλης η οποία όπως και η Πράγα, είναι στην λίστα των διατηρητέων πόλεων της Ουνέσκο. Αποτελεί πολιτισμικό στολίδι με τα ιδιαίτερα καλοδιατηρημένα γοτθικού και αναγεννησιακού ρυθμού κτήρια, τις εκκλησίες και τα στενά δρομάκια της. Τα τείχη του Κρούμλοβ εσωκλείουν θησαυρούς ιδιαίτερης αρχιτεκτονικής και πολιτισμικής αξίας. Επισκεφθείτε το κάστρο της πόλης και θαυμάστε από ψηλά την πανοραμική θέα. Εναλλακτικά, μπορείτε να εκμεταλλευτείτε την ευκαιρία να δείτε την πόλη που αποτελεί την πολιτιστική πρωτεύουσα της Γερμανίας. Η πρώτη εντύπωση που έχει κανείς, όταν φτάνει στην πόλη, μπορεί να συμπυκνωθεί σε μία λέξη: «δέος». Ιδίως εάν ο καιρός είναι αρκούντως ζοφερός, η αίσθηση που προκαλεί η θέα αυτής της Δρέσδης, είναι αρκετή για να μαγνητίσει αμέσως τον επισκέπτη και να τον τυλίξει με την μαγεία της. Στην Theaterpatz, την κεντρική πλατεία, στέκει η όπερα Semperoper. Στο Zwinger, πολυμουσείο με έργα του Ραφαήλ, υπάρχουν επίσης πίνακες των Giorgione, Rembrandt, Vermeer, Rubens ακόμα κι ένας του El Greco. Θα θαυμάσετε την τοιχογραφία από πορσελάνη όλων των ηγεμόνων της Σαξονίας, μεταξύ των οποίων και του Αυγούστου του Μέγα. Η μεγάλη εκκλησία στην πλατεία είναι η λεγόμενη Frauenkirche (Frauen = γυναίκες), που αποτελούσε και αποτελεί το σύμβολο της πόλης. Η γέφυρα του Αυγούστου αξίζει το περπάτημα ως το μνημείου του Χρυσού Ιππότη. Επιστροφή στην Πράγα και χρόνος ελεύθερος.

**5η ΗΜΕΡΑ: ΠΡΑΓΑ – ΚΑΡΛΟΒΥ ΒΑΡΥ - ΠΤΗΣΗ ΓΙΑ ΤΗΝ ΑΘΗΝΑ**

Πρόγευμα και πρωινό ελεύθερο. Το μεσημέρι θα αναχωρήσουμε από την Πράγα με προορισμό την γνωστή λουτρόπολη Κάρλοβυ Βάρυ στη Δυτική Βοημία. Γνωστή λόγω των ιαματικών πηγών της. Τον 14ο αιώνα ονομάστηκε «Βασιλική Πόλη» από τον αυτοκράτορα Κάρολο τον 4ο και έκτοτε καθιερώθηκε σαν τόπος συνάντησης προσωπικοτήτων των γραμμάτων, των τεχνών και της πολιτικής. Διασχίζοντας τον κεντρικό πεζόδρομο δίπλα στον ποταμό Τέπλα καταλαβαίνουμε γιατί ο Γκαίτε, ο Σίλλερ, ο Μπετόβεν, ο Μπαχ, ο Τσάρος της Ρωσίας κ.α. περπάτησαν τον ίδιο δρόμο. Χρόνος ελεύθερος. Το βράδυ με τις καλύτερες εντυπώσεις, αναχωρούμε για το αεροδρόμιο και την πτήση της επιστροφής.

**ΠΕΡΙΛΑΜΒΑΝΟΝΤΑΙ:**

|  |  |
| --- | --- |
| * Αεροπορικά εισιτήρια Αθήνα - Πράγα - Αθήνα με απευθείας πτήσεις της Sky Express * 1 αποσκευή 20 κιλών & μια χειραποσκευή 8 κιλών ανά άτομο. * Μεταφορές από και προς τα αεροδρόμια * 4 διανυκτερεύσεις στην Πράγα σε ξενοδοχείο 4\*sup, 5\* με πρωινό. | * Ξενάγηση στην παλιά πόλη της Πράγας. * Ξενάγηση στο Κάστρο της Πράγας. * Ολοήμερη εκδρομή στο Κάρλοβυ Βάρυ. * Ελληνόφωνος συνοδός – Ξεναγός. * Ταξιδιωτική ασφάλεια αστικής ευθύνης. * Ενημερωτικά έντυπα. * Φ.Π.Α |

**ΔΕΝ ΠΕΡΙΛΑΜΒΑΝΟΝΤΑΙ:**

* Φόροι αεροδρομίων (220 €).
* Είσοδοι μουσείων, ανακτόρων και στα διάφορα αξιοθέατα.
* Ό,τι αναφέρεται ως προαιρετικό ή προτεινόμενο και ό,τι ρητά δεν αναγράφεται στα περιλαμβανόμενα.

**Σημείωση:**1.Οι ξεναγήσεις, εκδρομές, περιηγήσεις είναι ενδεικτικές και δύναται να αλλάξει η σειρά που θα πραγματοποιηθούν.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **ΤΙΜΟΚΑΤΑΛΟΓΟΣ & ΑΝΑΧΩΡΗΣΕΙΣ ΠΡΟΓΡΑΜΜΑΤΟΣ** | | | | | | | | |
| **ΠΕΡΙΟΔΟΣ** | **ΔΙΑΡΚΕΙΑ** | **ΑΝΑΧΩΡΗΣΕΙΣ** | **ΠΤΗΣΕΙΣ** | **ΞΕΝΟΔΟΧΕΙΑ** | **ΤΙΜΕΣ ΚΑΤΆ ΑΤΟΜΟ** | | | |
| **ΕΝΗΛΙΚΑΣ ΣΕ ΔΙΚΛΙΝΟ** | **ΕΠΙΒ/ΥΝΣΗ ΜΟΝ/ΝΟΥ** | **ΠΑΙΔΙ 2-12 ΣΕ EXTRA ΚΡΕΒΑΤΙ** | **ΦΟΡΟΙ ΑΕΡ.** |
| **AFTER XMAS** | **5 Ημέρες** | **26 - 30/12** | **GQ ATH 20:45 – PRG 22:15**  **GQ PRG 23:15 – ATH 02:30 +1** | **HOTEL DIPLOMAT 4\*  or similar** | **515 €** | **120 €** | **425 €** | **220 €** |
| **HOTEL JOSEF & MAXIMILIAN 4\*sup** | **615 €** | **200 €** | **535 €** |
|  | | | | | | | | |
| **ΠΕΡΙΟΔΟΣ** | **ΔΙΑΡΚΕΙΑ** | **ΑΝΑΧΩΡΗΣΕΙΣ** | **ΠΤΗΣΕΙΣ** | **ΞΕΝΟΔΟΧΕΙΑ** | **ΤΙΜΕΣ ΚΑΤΆ ΑΤΟΜΟ** | | | |
| **ΕΝΗΛΙΚΑΣ ΣΕ ΔΙΚΛΙΝΟ** | **ΕΠΙΒ/ΥΝΣΗ ΜΟΝ/ΝΟΥ** | **ΠΑΙΔΙ 2-12 ΣΕ EXTRA ΚΡΕΒΑΤΙ** | **ΦΟΡΟΙ ΑΕΡ.** |
| **EPIPHANY** | **5 Ημέρες** | **02 - 06/01** | **GQ 2026 ATH 18:40– PRG 20:20**  **GQ 2027 PRG 21:40 -- ATH 00:05 +1** | **HOTEL DIPLOMAT 4\*  or similar** | **525 €** | **120 €** | **445 €** | **220 €** |
| **HOTEL JOSEF & MAXIMILIAN 4\*sup** | **625 €** | **200 €** | **545 €** |